പുല്പള്ളി മൃഗാശുപത്രി വെറ്ററിനറി പോളി ക്ലിനിക്കാക്കണമെന്ന ആവശ്യം ശക്തമാകുന്നു പുല്പള്ളി: പുല്പള്ളി മൃഗാശുപത്രി വെറ്ററിനറി പോളി ക്ലിനിക്കാക്കി ഉയര്ത്തണമെന്ന ആവശ്യം ഉയരുന്നു. നിലവില് ആശുപത്രിയില് നിന്നുതിരിയാന് പോലും ഇടമില്ലാത്ത അവസ്ഥയാണ്. പുല്പള്ളി, മുള്ളന്കൊല്ലി, പൂതാടി പഞ്ചായത്തുകളിലുള്ളവര് നിലവില് വളര്ത്തുമൃഗങ്ങള്ക്ക് ചികിത്സ തേടി ഇവിടെ എത്താറുണ്ട്. മൃഗങ്ങളെ ചികിത്സിക്കാന് ആവശ്യമായ സംവിധാനങ്ങള് ഇവിടെയില്ല. ഫയലുകളും മരുന്നുകളുമെല്ലാം പലയിടങ്ങളിലായിട്ടാണ് സൂക്ഷിക്കുന്നത്. ഏറ്റവും കൂടുതല് കന്നുകാലികളുള്ള പഞ്ചായത്താണ് മുള്ളന്കൊല്ലി. 6600ഓളം പശുക്കളുള്ള പഞ്ചായത്താണ് പുല്പള്ളി. സമീപകാലത്ത് കൂടുതല് കര്ഷകര് ക്ഷീരമേഖലയിലേക്ക് തിരിഞ്ഞിട്ടുണ്ട്. പന്നി, ആട്, കോഴി ഫാമുകളുടെ എണ്ണവും വര്ധിച്ചു. ഡോക്ടര്മാരെ മൂന്നു ഷിഫ്റ്റാക്കി 24 മണിക്കൂറും സേവനം ലഭിക്കുന്ന രീതിയില് മൃഗാശുപത്രി പ്രവര്ത്തനം മാറ്റണമെന്നാണ് ആവശ്യം. പുതിയ കെട്ടിടം ഇതിനായി നിര്മിക്കണം. ലാബ് സൗകര്യങ്ങള് അടക്കം ഇതിനായി ഒരുക്കണം. കൂടുതല് സംവിധാനങ്ങള് ഒരുക്കി മൃഗാശുപത്രി പോളിക്ലിനിക്കായി ഉയര്ത്തണമെന്ന ആവശ്യത്തിന് വര്ഷങ്ങളുടെ പഴക്കമുണ്ട്. എന്നാല്, നടപടി വൈകുകയാണ്. MONWDL7 പുല്പള്ളി മൃഗാശുപത്രി പാരമ്ബര്യവംശീയനാട്ടുവൈദ്യ ചികിത്സ പ്രോത്സാഹിപ്പിക്കാന് നടപടി മന്ത്രി മാനന്തവാടി: പാരമ്ബര്യവംശീയനാട്ടുവൈദ്യ ചികിത്സ നടത്തിവരുന്നവരുടെ അറിവും പരിചയവും കൂടുതല് ഉപകാരപ്രദമാക്കുന്നതിനായി സര്ക്കാര് സംവിധാനങ്ങളുടെ കാര്യക്ഷമമായ ഇടപെടല് ഉണ്ടാകണമെന്നാവശ്യപ്പെട്ട് ഒ.ആര്. കേളു എം.എല്.എ നിയമസഭയില് സബ്മിഷന് ഉന്നയിച്ചു. പട്ടികജാതിപട്ടികവര്ഗക്കാരുടെ പാരമ്ബര്യ വംശീയ നാട്ടുവൈദ്യ ചികിത്സ പ്രോത്സാഹിപ്പിക്കുന്നതിനും പരിപോഷിപ്പിക്കുന്നതിനും നിരവധി പ്രവര്ത്തനങ്ങള് വകുപ്പ് നടത്തിവരുന്നതായി പട്ടികജാതി പട്ടികവര്ഗ ക്ഷേമമന്ത്രി കെ. രാധാകൃഷ്ണന് മറുപടിയായി വ്യക്തമാക്കി. വയനാട്ടിലെ വാളാട്, തിരുവനന്തപുരത്തെ ഇലഞ്ചിയം തുടങ്ങിയ കേന്ദ്രങ്ങളില് പട്ടികവര്ഗ യുവാക്കള്ക്ക് വംശീയ വൈദ്യചികിത്സയില് പരിശീലനം നല്കുകയും അവര് ചികിത്സാരംഗത്ത് പ്രമുഖരായി തുടരുകയും ചെയ്യുന്നുണ്ട്. ഗോത്രവര്ഗ വംശീയ വൈദ്യചികിത്സാരീതികളില് പുതുതലമുറയെ പ്രാപ്തരാക്കുന്നതിന്െറ ഭാഗമായി ജില്ലയിലെ അടിയന്, പണിയന്, പട്ടികവര്ഗ വിഭാഗങ്ങള്ക്കായി 15 ദിവസം നീണ്ടുനില്ക്കുന്ന വംശീയ വൈദ്യപരിശീലന പരിപാടി, മരുന്നാവിക്കുളി, തിരുമ്മുചികിത്സ തുടങ്ങിയ പരിശീലനങ്ങള് നല്കി. വംശീയ വൈദ്യം പ്രോത്സാഹിപ്പിക്കുന്നതിന്െറ ഭാഗമായി 20 ലക്ഷം രൂപ ചെലവില് എത്നോമെഡിസിന് റിസര്ച്ച് ആന്ഡ് ട്രീറ്റ്മന്െറ് സന്െറര് ജില്ലയില് ആരംഭിച്ചിട്ടുണ്ട്. ഗോത്രവര്ഗ യുവതീയുവാക്കള്ക്കായി വംശീയ വൈദ്യപദ്ധതിയില് സര്ട്ടിഫിക്കറ്റ് കോഴ്സുകള് ആരംഭിച്ച് ഗോത്രവര്ഗ യുവതീയുവാക്കളില് തന്നെ അറിവും കഴിവും നിലനിര്ത്തുക, ഫലപ്രാപ്തിയുള്ള ഔഷധവിധികള് കണ്ടെത്തി അവയില് ഗവേഷണമാരംഭിച്ച് പേറ്റന്റ് എടുക്കുന്നതില് വംശീയവൈദ്യന്മാരെ സഹായിക്കുക, വംശീയ വൈദ്യന്മാരില് ശാസ്ത്രീയ അവബോധം വര്ധിപ്പിക്കുന്നതിന് ശില്പശാലപരിശീലന പരിപാടികള് സംഘടിപ്പിക്കുക എന്നിവ കിര്ത്താഡ്സ് മുഖേന ആരംഭിച്ചതായും തെരഞ്ഞെടുത്ത വൈദ്യന്മാര്ക്കായി 10,000 രൂപ വീതം വാര്ഷിക ഗ്രാന്റ് വിതരണം ചെയ്തുവരുന്നതായും മന്ത്രി പറഞ്ഞു. 20 വംശീയ വൈദ്യന്മാര്ക്ക് ഔഷധച്ചെടികള് നട്ടുപിടിപ്പിക്കുന്നതിന് കേന്ദ്രാവിഷ്കൃത പദ്ധതിയില് ഉള്പ്പെടുത്തി 50,000 രൂപ വീതം ധനസഹായം നല്കി. ഈവര്ഷം കേരളത്തിലെ വംശീയവൈദ്യന്മാരുടെ അഞ്ചുദിവസത്തെ സംസ്ഥാനതല ശില്പശാലയില് ചികിത്സാ ക്യാമ്ബും ഉള്പ്പെടുത്തിയിട്ടുണ്ടെന്നും പാരമ്ബര്യവംശീയനാട്ടുവൈദ്യ ചികിത്സാരംഗത്ത് പ്രവര്ത്തിക്കുന്നവരുടെ അറിവും വിവരവും കൂടുതല് ഉപകാരപ്രദമാക്കുന്നതിനുള്ള നടപടികള് സര്ക്കാര് സ്വീകരിച്ചുവരുകയാണെന്നും മന്ത്രി കൂട്ടിച്ചേര്ത്തു. പ്രോജക്ട് അസി. നിയമനം കല്പറ്റ: പനമരം ഗ്രാമപഞ്ചായത്തില് ദിവസവേതനാടിസ്ഥാനത്തില് പട്ടികവര്ഗ വിഭാഗത്തില്പ്പെട്ടവരെ പ്രോജക്ട് അസിസ്റ്റന്റായി നിയമിക്കുന്നു. നിശ്ചിത യോഗ്യതയുള്ള 18നും 33നും ഇടയില് പ്രായമുള്ളവര് നവംബര് 10ന് മുമ്ബ് അപേക്ഷ സമര്പ്പിക്കണം. ഫോണ്: 9496048315. പടിഞ്ഞാറത്തറ ഗ്രാമപഞ്ചായത്തില് ദിവസവേതനാടിസ്ഥാനത്തില് പ്രോജക്ട് അസിസ്റ്റന്റിനെ നിയമിക്കുന്നു. നിശ്ചിത യോഗ്യതയുള്ള 18നും 30 ഇടയില് പ്രായമുള്ളവര് നവംബര് 16ന് രാവിലെ 11ന് ഗ്രാമപഞ്ചായത്ത് ഓഫിസില് അസ്സല് രേഖകള് സഹിതം ഹാജരാകണം. ഫോണ്: 04936273419.